《中秋夜醉后同浦渐之步月到君法庭中剧谈千古圣贤无不安于义命各成长句》
清代·吕大吕

秋色溶溶满碧卮，风清露冷出新诗。笙歌院落追欢赏，灯火楼台斗陆离。

岂有儒冠冲怒发，更无尚论不轩眉。君看月到天心处，万里何曾着点翳。

作者简介：吕大吕，字声宏，号笑山，清无锡人，居邑之锡山走马塘，诸生。著有《复古堂诗文稿》。